06/02/2015 11:19
Názov Predná Hora sa spája so zdravotníckym zariadením, ktoré sa zaoberá liečbou rôznych závyslostí. Tento fakt su uvedomují aj majitelia malého novovzniknutého pivovaru, ktorý sídli len pár sto metrov od spomínanej liečebne, priamo v priestoroch rekreačného areálu Predná Hora.
Spoločnosť LIGHT Box, s.r.o. nadviazala spoluprácu s týmto pivovarom. Pre nášho klienta vyrábame rôzne, hlavne atypické reklamné nosiče. Majitelia Pivovaru Predná Hora vsadili na netradičnosť a chcú sa odlíšiť od ostatných konkurenčných značiek. Pri výrobe používame netredičné materiály - špeciálne satinované výrazne zelené plexisklo a bukové a dubové drevené dyhy. Kombinácia týchto materiálov je veľmi zaujímavá. Veď nakoniec posúďte sami a prezrite si našu galériu.
Sme radi, že sme mohli prispieť k rozvoj tejto novej slovenskej značky priamo zo srdca Muránskej planiny.
Na tomto odkaze nájdete galériu s fotografiami rôznych reklamných nosičov.
01/04/2014 09:39
Svetelná reklama vyrobená vo firme Light Box vystúpila do výšky 2004 m n. m. na vrchol Chopku v Nízkych Tatrách. Tu sa nachádza posledná stanica lanovky Funitel a opláštená stanica kabíny Chopok Juh. Stanice prepája budova Rotundy s reštauráciou s panoramatickým výhľadom a rýchlym občerstvením na prízemí s názvom Energy Bar Rotunda. Vstup od tohto baru je od apríla jednoduché nájsť pre každého návštevníka, vďaka zaujímavým svetelným efektom v reklame nad vchodom.
Svetelná reklama je zložená z krabice v povrchovej úprave škrabaného hliníka a troch nápisov. 3D nápis Energy Bar Rotunda je vyfrézovaný z 19mm hrubého PVC a čelná strana je z červeného a modrého plexiskla. Efekt podsvietenia je docielený odsadením nápisu od podkladu a použitím Led modulov zo zadnej strany písmen. LED moduly svietia v červenej a modrej farbe podľa farebnosti plexiskla na čele písmen. Nápis OPEN je štýlovo vytvorený len zo svietiacich bodov. Každý svietiaci bod tvorí malá LED pixelka osadená v podklade. Celá elektroinštalácia je skrytá v Alubondovom boxe a súčasťou systému je aj 3 kanálový blikač, ktorým jemožné rozblikať každý nápis samostane.
Reklamný vstup do baru je doplnený aj o polep na dvere, ktorý je riešený formou perforovanej fólie OneWayVision. Plnofarebná potlač s obrázkami rýchleho občerstvenia a nápismi sortimentu navigujú, kde sa dá kúpiť niečo pod zub a nabrať energiu po dobrej lyžovačke.
13/01/2014 13:43
Objednajte si svetelnú reklamu v hodnote minimálne 1.000 € bez DPH a my Vám zaplatíme náklady na elektrickú energiu na 2 roky svietenia objednanej reklamy. Akcia sa vzťahuje na všetky novovyrobené svetelné reklamy.
Splnenie platobných podmienok znamená
- zaplatenie 60 % celkovej sumy - formou zálohovej faktúry - záloha pred výrobou
- dodržanie termínu splatnosti záverečnej faktúry - zvyšných 40% - do 14 dní
Ako funguje "2 roky svietenia zadarmo"
Na zákade skutočného stavu spotreby svetelnej reklamy Vám vypočítame reálnu spotrebu elektrickej energie za 2 kalendárne roky.
Reálna spotreba sa vypočítava na 8 hodinový denný cyklus svietenia x 365 dní v roku x 2 roky.
Vypočítaná jednotka eletrickej energie sa vynásobí tabuľkovou cenou energie (podľa VSE - cenník 2013 - tarifa pre firmy DMP1 - 0,0673 € bez DPh/kWh).
Túto sumu Vám formou dobropisu vrátime späť na Váš účet.
Viac informácií o tejto akcii Vám poskytneme na uvedených telefónnych číslach alebo emailom...
17/10/2013 11:39
V poslednej dobe zaznamenávame zvýšenú intenzitu otázok ohladne spotreby elektrickej energie LED systémov našich svetelných reklám. Touto otázkou sme sa zaoberali už pred piatimi rokmi a vačšinu svetelných reklám za posledných 5 rokov sme vyrobili s úspornými LED modulmi. A za posledný rok sme nevyrobili ani jednu svetelnú reklamu s neónovým osvetlením (lineárne žiarivky). A sme na to hrdí.
Ale nie je LED ako LED. Na trhu je obrovské množstvo LED modulov určených pre svetelné reklamy. Počnúc lacnými čínskymi LED modulmi až po vyspelé LED systémy s vyladenou elektronikou. Použitie LED modulov je omnoho náročnjšie než sa zdá. Do úvahy je potrebné brať teplotu prostredia, svietivosť, ochranu samotných lediek proti vode a prachu, nominálnu zaťažiteľnosť elektrických vodičov, straty na vedení a iné…
Aby sme dosiahli čo najlepší výsledok, venovali sme tejto otázke stovky hodín. Musím však zhodnotiť, že to úsilie stálo za to. Sofistikovaným LED systémom sme sa odlíšili od konkurencie.
Naším úsilím nebolo nájsť najlacnejší LED systém. Hľadali sme viac. Predovšetkým nás zaujímajú tieto fakty:
- životnosť LED systému
- najvyžšia možná svietivosť
- najnižšia možná spotreba
Vo všetkých našich svetelných reklamách používame výkonové LED moduly, ktoré sú výnimočné svojou vysokou svietivosťou a nízkou spotrebou. Nízka spotreba jednotlivých LED modulov nám umožňuje použiť menšie množstvo transformátorov a tým vyrovnať rozdiel v cene mezi kvalitnou LEDkou a čínskou lacnou ledkou. Niektorý výrobcovia svetelných reklám si neuvedomujú, že je neekonomické nakúpiť lacné ledky a ušetrené peniaze potom minúť na väčšie množstvo transformátorov. Nehovoriac o spotrebe svetelnej reklamy, ktorá je u konkurencie neraz aj o 100% vyžšia než pri našich svetelných rekamách.
Pri veľkoplošných reklamách máme nastavenú výrobu na svietivosť 2.320 lumenov / m2. Spotreba elektrickej energie na 1m2 tejto reklamy je iba 22 Watt.
Len pre porovnanie
- spotreba lineárnych žiariviek na 1m2 je cca 150-180 Watt / m2.
- spotreba lacných čínskych lediek na 1m2 je cca 40-45 Watt / m2
Ak vezmeme do úvahy 8 hodinové denné svietenie svetelnej reklamy o rozmere 500x300 cm, tak je spotreba za 1 rok následovná
- spotreba LIGHTBOX LED SYSTÉMU = 967 kWh náklady na elektrickú energiu za 1 rok = 68 €
- spotreba čínskeho LED systému = 1.971 kWh náklady na elektrickú energiu za 1 rok = 138 €
- spotreva NEÓN systému = 6.570 kWh náklady na elektrickú energiu za 1 rok = 460 €
Cena jedného kWh je 0,07 - 0,16 € v závislosti os tarify a dodávateľa elektrickej energie.
Porovnajte si sami, či sa nám podarilo vytvoriť efektívne a ekonomické osvetlenie svetelných reklám.